ערב לא נעים בכלל עבר אתמול על הזמר הצעיר עומר אדם, עוד לפני שהתפוצצה פרשת מרגול. לאחר שהזמר בן ה-17 עלה להופיע ב"עיר הנוער" בחיפה מול קהל של אלפי צעירים, הוא הותקף במטח בקבוקים ונאלץ לרדת מהבמה.
בעקבות המהומה שפרצה עצרה המשטרה 20 בני אדם, רובם קטינים, שוחררו במהלך היום בתנאים מגבילים. בעיריית חיפה הסבירו כי הם אלה שיזמו את הפסקת המופע, זאת לאור ההתנהגות של חלק מהקהל. "מדובר בפרויקט עם אפקט חינוכי שמטיף נגד אלימות ונגד שתיית אלכוהול, אז בוודאי שלא נסכים להתנהגות כזו", אמר דובר עיריית חיפה, צחי טרנו.